# Nyi Nyi Maung

Nyi Nyi Maung (Yangon, 30 de juny de 1981), també coneguda com a Thu Thu, és una maquilladora birmana esdevinguda actriu després de dues dècades d'experiència a la indústria del maquillatge nacional. Durant aquesta època, abans del seu debut com a intèrpret, hom la coneixia pel sobrenom de Nyi Nyi Maung - San Chaung. Notòriament, va formar part de la llista dels 10 millors maquilladors confeccionada per The Myanmar Times el 2018.

## Vida primerenca i formació

Nascuda el 30 de juny de 1981 a la ciutat més important del país de Myanmar, Yangon, era filla única dins del nucli familiar. Ja de ben petita, tendia a una identitat femenina i era constantment incompresa, discriminada i maltractada, fins i tot per part de la família mateix. Va estudiar a l'escola secundària a la Basic Education High School No. 2 Kamayut i posteriorment es va graduar a la Universitat de Yangon Occidental amb un grau en botànica.

## Carrera

Durant la dècada del 2000, va aprendre a maquillar-se gràcies a la maquilladora Aung Aung de Taunggyi. Quan tenia 27 anys, va decidir-se a obrir un saló de bellesa a Yangon. Així, es va oferir a treballar per a celebritats del món del cinema i de mica en mica va aconseguir cert renom dins la indústria del maquillatge. Va guanyar protagonisme mercès al fet que va treballar amb les actrius Nandar Hlaing, Pa Pa Win Khin i Chaw Yadanar, entre d'altres, estilitzant-los els cabells i canviant-ne l'aspecte. A més a més, és una defensora activa de la comunitat LGBT.
El 2018, el nombre de vídeos de comèdia de situació que havia publicat a la xarxa social Facebook va pujar fins a superar les desenes. Aquests vídeos van ser un ham per a la indústria cinematogràfica birmana i ben aviat li van arribar ofertes de càsting per a figurar en diversos films. D'aquesta manera, va fer el debut a la pantalla gran amb el paper protagònic en la pel·lícula còmica Kyar Kyar Kyite Kyite, acompanyada per les artistes Myint Myat, Min Maw Kun, Khin San Win, Linn Linn i Ma Htet. La producció va ser dirigida per Pyi Hein Thiha i es va estrenar als cinemes de Myanmar el 29 d'agost de l'any següent. La seva interpretació d'un personatge LGBT va ser elogiada pels fans per la posada en escena i l'aprofundiment que va fer en la personalitat del personatge en qüestió, i ella va experimentar, doncs, un ressorgiment de la popularitat. Més tard, va protagonitzar el film A Htein Taw, juntament amb els professionals Myint Myat, Shin Mwe La, Linn Linn i Ei Chaw Po.

## Filmografia

| Any | Títol | Director | Coprotagonistes | Paper |
| 2019 | Kyar Kyar Kyite Kyite | Pyi Hein Thiha | Myint Myat, Min Maw Kun, Khin San Win, Linn Linn, Ma Htet | Principal |
| 2020 | A Htein Taw | Khin Hlaing | Myint Myat, Shin Mwe La, Linn Linn, Ei Chaw Po | Principal |

## Referències

* 1 2 «"မင်းသမီး မဖြစ်ချင်ဘူး၊ သရုပ်ဆောင်ပဲ ဖြစ်ချင်တာပါ"လို့ ညီညီမောင် (စမ်းချောင်း) ပြော» (en birmà). The Irrawaddy, 22-08-2019.
* ↑ «မြူးဇစ်ဗီဒီယိုမှာ စော်ကြည်ဘဲပုံစံတွေ့ရမယ့် ညီညီမောင်» (en birmà). 7Day News, 12-09-2019. Arxivat 4 de febrer 2020 a Wayback Machine.
* ↑ «ရန်ကုန်မြို့ရဲ့နာမည်အကျော်ဆုံး အလှဖန်တီးရှင်၁ဝ ဦး» (en birmà). The Myanmar Times, 21-11-2018. Arxivat 4 de febrer 2020 a Wayback Machine.
* ↑ «မိတ်ကပ် ညီညီမောင် (စမ်းချောင်း) ရုပ်သံအစီအစဉ်» (en birmà). Eleven Broadcasting, 02-07-2019.
* ↑ «ငယ်ဘဝပုံရိပ်ကို ဝေမျှလိုက်တဲ့ ညီညီမောင် (စမ်းချောင်း)». Yangon News, 23-11-2019.
* ↑ «Makeup Artist သုသု (ညီညီမောင်-စမ်းချောင်း) နှင့် တွေ့ဆုံခြင်း» (en birmà). The Voice Weekly, 04-06-2018. Arxivat 4 de febrer 2020 a Wayback Machine.
* ↑ «make-up artists in Yangon». The Myanmar Times, 23-11-2018. Arxivat 4 de febrer 2020 a Wayback Machine.
* ↑ «ဝေဖန်သူတွေကတော့ ကိုယ့်ကိုပိုချစ်လို့ ဝေဖန်ပေးကြတာပါညီညီမောင်(စမ်းချောင်း)» (en birmà). Popular News Journal, 04-10-2018.
* ↑ «"ရုပ်ရှင်ရိုက်တော့မှ မင်းသမီးတွေကို ကိုယ်ချင်းစာတတ်နေပြီ"လို့ ပြောတဲ့ ညီညီမောင် (စမ်းချောင်း)» (en birmà). The Irrawaddy, 01-02-2019.
* ↑ «မိတ်ကပ်ဖန်တီးရှင်များကို ပွဲထုတ်ရိုက်ကူးမယ့် "ကျားကျားကြောက်ကြောက်" ရုပ်ရှင်ဇာတ်ကားကြီး» (en birmà). The Irrawaddy, 09-01-2019.
* ↑ «အချစ်ရေးထုတ်မပြတော့ဘူးဆိုတဲ့ ညီညီမောင် (စမ်းချောင်း)» (en birmà). Kumudra, 29-07-2019. Arxivat 4 de febrer 2020 a Wayback Machine.
* ↑ «Red Carpet Show». Mizzima, 29-08-2019.
* ↑ «Kyar Kyar Kyite Kyite». Myanmore Magazine, 28-08-2019.
* ↑ «"တတိယမြောက်ရုပ်ရှင်ဇာတ်ကားကြီးကို ရိုက်ကူးတော့မယ့် လင်းလင်းနဲ့ သုသု"» (en birmà). Lo Ta Ya Daily, 08-01-2020. Arxivat 10 de desembre 2022 a Wayback Machine.